# data[].attributes.body
Kosson. ro este o comunitate de experți care administrează site-ul și distribuie diferite resurse, studii și documente de interes către bibliotecari, curatori, arhiviști, specialiști ai sectorului eGuvernării, studenților doritori de a se informa cu privire asupra noilor tehnici și tehnologii de gestionare și comunicare a datelor, informației, cunoașterii și către publicului larg.
Membrii comunității înțeleg valoarea triunghiului OOO: open-source, open-content, open-access și susțin prin acțiunile lor o mai bună înțelegere a mediului digital liber. O parte dintre acești membri sunt contribuitori ai proiectului OpenAIRE - The Open Access Infrastructure for Research in Europe.
Kosson este un spațiu colaborativ deschis, iar membrii fondatori ai comunității Kosson sunt susținători ai abordărilor open-source în ceea ce privește instrumentele utilizate, acest nod informațional fiind construit exclusiv cu acest gen de instrumente - pornind de la server (Apache, PHP, MySQL, webmin etc.) și până la sistemul de gestiune a conținutului (Joomla! CMS).

# data[].attributes.headline
 Experiment MOOC la Universitatea Politehnica Timișoara 

# data[].attributes.subject
 Experiment MOOC la Universitatea Politehnica Timișoara 

# data[].attributes.body
Doamna profesor Carmen Holotescu a realizat la Universitatea Politehnica Timișoara un cursexperiment de tipul Massive Online Open Course (MOOC). După finalizarea cursului, chestionarul circulat a arătat cu cât entuziasm acesta a fost primit în rândul studenților, concluziile fiind că 100% dintre ei vor să se înregistreze la cursuri similare. Scopul cursului a fost să familiarizeze studenții cu tipul acesta de învățare interactivă și să le prezinte noile trenduri. Studenții au aflat care sunt cele mai importante platforme și oferte de tipul MOOC, dar și despre diferitele modalități de învățare și de interacțiune din timpul cursurilor. Mai puțin de jumătate dintre studenți cunoșteau dinainte modelul MOOC, dar toți dintre ei au recunoscut impactul semnificativ pe care îl are asupra îmbogățirii cunoștințelor dobândite în timpul educației formale, dar și pentru procesul de educație continuă.
În același timp, Decanul Facultății de Automatică și Calculatoare, Universitatea Politehnica Timișoara echivalează diplomele MOOC cu cursurile pe care le predă studenților de anul doi și trei. Încurajăm și susținem viziunea domnului Decan - aceea că studenții dobândesc cunoștințe mult mai aprofundate despre un subiect atunci când se înscriu la un curs online și că acele cursuri contribuie la o mai bună înțelegere a noțiunilor învățate în timpul programei universitare. Odată ce se înscriu pentru un curs online, studenții sunt mult mai atrași de subiect și dornici să învețe și participe activ la lecție; modalitățile prin care aceștia pot se pot implica și interacționa în timpul cursului sunt mult mai cuprinzătoare decât mijloacele oferite la universitate. În general nivelul cursurilor de tipul MOOC ori completează noțiunile dobândite la universitate, ori depășesc nivelul de profunzime deoarece în mod obișnuit acestea oferă o perspectivă internațională mai amplă și pune la dispoziția cursanților o gamă foarte diversificată de resurse și materiale auxiliare de studiu.

# data[].attributes.body
Numele proiectului: Boundless
Universitatea/Instituția: Companie privată
Website: www. boundless. com Descrierea proiectului: Boundless dezvoltă manuale și instrumente de învățare online pentru peste 20 de materii. Boundless integrează tehnologia de învățare personalizată în toate cărțile sale premium pentru a îi ajuta pe elevi să studieze mai eficient, la o fracțiune din costul de manuale tradiționale. Prin cărți personalizate și materiale didactice intuitive, compania dă posibilitatea educatorilor să îi implice mai eficient pe elevi în acest proces. Manualele alternative sunt gândite în concordanță cu manualele alese de școală și sunt disponibile la prețul de 19.99 dolari. Aceste manuale incorporează diferite materiale de studiu, precum cartonașe și chestionare. Pe durata parcursul procesului de învățare, Boundless îi atenționează pe elevi în optime momente prin memento-uri de studiu, ajutându-i astfel să rețină informațiile importante pe termen lung. Educatorii pot atribui manuale Boundless la clasa lor, pot accesa materiale didactice de suport și pot monitoriza performanțele elevilor prin Platforma de Predare Boundless.
Pentru a realiza manualele și suportul de studiu, echipa Boundless caută materiale care sunt licențiate liber, pe care apoi le revizuiește și adaptează în așa fel încât textele să se  sincronizeze cu conceptele cheie din manualele tradiționale de matematică, chimie sau limba română de exemplu. În alte cuvinte, la materialele deja disponibile sub licență liberă, se adăugă ce se consideră a fi important din punct de vedere pedagogic pentru nivelul de studiu respectiv și apoi se personalizează conținutul având grijă ca felul în care sunt redactate materialele să se potrivească nivelului elevilor cărora li se adresează. Materialele sunt disponibile în format deschis elevilor din toată lumea, iar aplicația Boundeless App este disponibilă gratuit pe App Store pentru iPhone sau iPod touch .
Obiectivul proiectului: Boundless oferă acces gratuit la manuale deschise introductive într-o serie de subiecte.
Domeniul proiectului: contabilitate, algebră, istoria artei, biologie, afaceri, chimie, comunicare, economie, management, fizică, psihologie, științe politice, sociologie, statistică etc.
Tipul de licență/ format: CC-BY-SA.

# data[].attributes.body
Numele proiectului: Wikiwijs
Website: www. wikiwijs. nl
Descrierea proiectului: Wikiwijs este o platformă de resurse educaționale deschise dedicată profesorilor. Proiectul a fost lansat de Ministerul Olandez de Educație pentru a facilita dezvoltarea și folosirea de resurse educaționale deschise, pentru a îmbunătăți accesul la resurse educaționale în general și pentru a încuraja profesorii să se implice în dezvoltarea și folosirea RED .
Mai multe detalii găsiți și in videoclipul prezentat la Conferință Educație Deschisă România din 14 Martie 2014, care este subtitrat în limba română.
Obiectivul proiectului: Wikiwijs oferă profesorilor posibilitatea de a folosi, distribui și crea Resurse Educaționale Deschise.
Domeniul proiectului: Platforma conține materiale pentru toate nivelele de educație, de la învățământul primar la cel superior.
Tipul de licență/ format: CC-BY.
Finanțare: Guvernul olandez.

# data[].attributes.body
SEXUL vs BARZA este prima platformă online de educație sexuală în format video în limba română. Proiectul inițiat de Adriana Radu împreună cu Asociația Front are ca scop să le spună copiilor mari și adolescenților numai povești adevărate, vorbindu-le deschis și încurajând o atitudine tolerantă despre corp, sex și relații. Toate videoclipurile de pe platformă sunt disponibile sub o licență Creative Commons.